Diari Oficial de la Generalitat Valenciana


Sumari del DOGV 8777, del 31-03-2020 (2020/2752)

RESOLUCIÓ de 30 de març de 2020, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, pel qual es convoquen els acords d'acció concertada en matèria de serveis socials en el sector d'infància i adolescència per a l'any 2020. Servei de centre de dia per a persones menors d'edat en situacions de risc.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8777

Data del DOGV
:   31-03-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/2752


Data del document
:   30-03-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 30 de març de 2020, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social, pel qual es convoquen els acords d'acció concertada en matèria de serveis socials en el sector d'infància i adolescència per a l'any 2020. Servei de centre de dia per a persones menors d'edat en situacions de risc. [2020/2752]  
  
  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8702, 20.12.2019), per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a persones menors d'edat en situació de risc, es resol aquesta convocatòria partint dels següents:  
  
  
Antecedents de fet  
I) De conformitat amb l'article 9 de la Resolució de 18 de desembre de 2019, abans esmentada, es va realitzar la instrucció del procediment de referència segons consta en les actes de la Comissió Instructora de les dates 7 i 26 de febrer de 2020.  
En aquestes actes es detallen els requeriments realitzats, i també les esmenes efectuades. Així mateix, consta la comprovació per la comissió instructora del compliment dels requisits generals, article 7 i 8 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, i també el compliment de l'article 5 de la resolució de convocatòria, per a optar i accedir al règim d'acció concertada.  
Consta en l'acta el compliment de tots els requisits per part de les entitats de l'annex d'aquesta resolució.  
  
II) L'article 12 de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8702, 20.12.2019), per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a persones menors d'edat en situacions de risc, estableix que la Comissió d'Avaluació elaborarà la proposta de resolució, tenint en compte els criteris de valoració, en la qual es determinarà el nombre de serveis de centre de dia per a persones menors d'edat en situació de risc per concertar amb entitats d'iniciativa social.  
Una vegada instruïts els expedients i esmenades les sol·licituds, en data 6 de març de 2020 es va constituir la Comissió d'Avaluació per a examinar les sol·licituds presentades i elaborar la proposta de resolució en la qual es va determinar el nombre de centres i serveis per concertar amb cada entitat d'iniciativa social d'acord amb barem establit en l'article 10 de la Resolució de convocatòria.  
Tot això es troba recollit en l'acta de la sessió abans esmentada, en la qual s'acorda per unanimitat de les persones assistents, elevar a aquest òrgan la proposta motivada de resolució.  
  
III) Quant a la data d'efectes del concert la Comissió d'Avaluació, d'acord amb les necessitats socials per atendre i les disponibilitats pressupostàries, i de conformitat amb l'article 14 de la Resolució de convocatòria determina que la data de posada a disposició ha de produir-se a partir del 1 d'abril de 2020.  
  
IV) Existeix crèdit adequat i suficient per a l'adopció d'aquest acord, amb càrrec al programa pressupostari 311.20, Gestió i organització del sistema, capítol IV, codi línia S1109000, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2020, per un import de 5.772.960 euros.  
  
Fonaments de Dret  
Primer. En l'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del sistema públic de serveis socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents poden organitzar la prestació de serveis socials per entitats d'iniciativa social el finançament de la qual, l'accés i el control siguen competència seua, ajustant-se al procediment i als requisits que estableix aquesta llei i la normativa sectorial que siga aplicable.  
  
Segon. El Decret 181/2017, de 17 de novembre (DOGV 8197, 23.12.2017), del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, estableix la regulació de l'acció concertada per a prestació de serveis socials.  
  
Tercer. La Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a persones menors d'edat en situacions de risc.  
  
  
Quart. És competent per a resoldre la persona titular de la Direcció General de Gestió i Organització del Sistema, en els termes que estableix l'article 13 de la convocatòria.  
  
Cinqué. El pagament del cost del concert social es farà en els termes establits en l'article 22 de la convocatòria de referència:  
«1. Amb caràcter general, el pagament del concert es realitzarà amb la justificació prèvia per l'entitat concertada de la realització del servei. Amb aquesta finalitat, la conselleria competent en matèria de serveis socials tramitarà mensualment l'ordre de pagament del cost del concert social pel servei de centre de dia concertat per a persones menors d'edat en situació de risc, d'acord amb els mòduls econòmics fixats en els annexos de la convocatòria i el corresponent document de formalització, d'acord amb, si escau, les places efectivament ocupades i no ocupades durant el mes anterior.  
2. L'abonament del cost del concert s'efectuarà, mitjançant transferència bancària, al compte específic per a concerts socials designada per l'entitat corresponent.  
3. No obstant això, quan així s'establisca en la Llei de pressupostos de la Generalitat de l'exercici al qual corresponga la despesa i en el document de formalització del concert, el pagament corresponent a la mensualitat de desembre es lliurarà de forma anticipada amb una estimació de l'import, calculada a partir dels mòduls aplicables, i d'una relació nominal de persones ateses i places no ocupades a data 1 de desembre, sense perjudici de la regularització corresponent, que s'efectuarà en tot cas abans del 31 de gener de l'exercici següent, que implicarà l'exigència, si escau, de reintegrament de l'import indegudament percebut.»  
  
Sisé. El contingut de la resolució en relació amb els serveis concertats està regulat en l'article 1 de l'annex I de la Resolució de la convocatòria i en el punt 1 de l'annex II, de condicions tècniques, per la qual cosa cal determinar les places dels centres i els serveis que són objecte de concert, en què s'estableix l'ocupació de la totalitat de places, amb l'import determinat per a cada centre o servei en funció del nombre de places concertades, el mòdul econòmic aplicable i nombre de dies de prestació del servei, recollit en l'annex d'aquesta resolució.  
  
  
Seté. El Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19 disposa la suspensió de terminis administratius.  
  
No obstant l'anterior, l'òrgan competent podrà acordar, mitjançant resolució motivada, les mesures d'ordenació i instrucció estrictament necessàries per a evitar perjudicis greus en els drets i interessos de l'interessat en el procediment i sempre que aquest manifeste la seua conformitat, o quan l'interessat manifeste la seua conformitat amb què no se suspenga el termini.  
Mitjançant Resolució de 25 de març de 2020, de la Vicepresidència i Conselleria d'Igualtat i Politiques Inclusives publicada en el DOGV Num 8773 de data 27.03.2020 s'han adoptat mesures excepcionals respecte al finançament de les places de centres d'atenció diürna i ambulatòria de serveis socials d'atenció concertada, a fi de garantir la necessària assistència a les persones usuàries dels centres d'atenció diürna i ambulatòria de serveis socials.  
Així doncs davant la necessitat de continuar prestant certs serveis de l'àmbit social i garantir l'atenció domiciliària és pel que s'acorda la continuació del procediment de selecció de sol·licituds d'entitats d'iniciativa social, per la qual es convoquen els acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a persones menors d'edat en situacions de risc.  
I per tot això, d'acord amb el que es disposa en l'article 18 del Decret 181/2017, de 17 de novembre, del Consell, resolc:  
  
Primer  
Aprovar l'acord d'acció concertada i el concert de serveis i places de centres d'atenció social en el sector d'infància i adolescència per a l'any 2020: servei de centre de dia per a persones menors d'edat en situacions de risc, que consten en l'annex d'aquesta resolució, amb la identificació de l'entitat titular, CIF tipologia de programa o recurs, nombre de places concertades i import de l'anualitat 2020.  
  
L'aprovació de la concessió de concerts socials per a l'any 2020, per un import total de 5.522.671,29 - s'efectua amb càrrec al crèdit consignat en el programa pressupostari 311.20 Gestió i organització del sistema, capítol IV, codi línia S1109000, de la secció 16 pressupostos de despeses de la Vicepresidència i Conselleria d'Igualtat i Polítiques Inclusives.  
La concertació de serveis i les places aprovades per aquesta resolució queden subjectes a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
  
Segon  
Requerir a les entitats que figuren en l'annex d'aquesta resolució perquè, d'acord amb el que s'estableix en l'article 17 de la Resolució de 18 de desembre de 2019, de la Vicepresidència i Conselleria d'Igualtat i Polítiques Inclusives (DOGV 8702, 20.12.2019), es convoquen els acords d'acció concertada en matèria de serveis socials en el sector d'infància i adolescència per a l'any 2020: servei de centre de dia per a persones menors d'edat en situacions de risc, aporten en un termini de 10 dies la documentació següent:  
  
a) La fitxa d'alta de domiciliació bancària, segons model que s'adjunta com a establit, en format electrònic i signada digitalment.  
  
b) L'últim rebut de l'impost d'activitats econòmiques corresponent al servei de centre de dia per a persones menors d'edat en situació de risc o document que n'acredite l'exempció.  
c) L'últim rebut de pagament de prima d'assegurança que cobrisca la responsabilitat civil, i també les contingències derivades per invalidesa i defunció en cas d'accident de les persones usuàries.  
Així mateix, si no s'haguera subscrit amb anterioritat, l'autorització a la Conselleria perquè aquesta obtinga de manera directa, a través de certificats telemàtics, l'acreditació del compliment d'obligacions tributàries i de la Seguretat Social; i des d'aquest moment l'entitat queda subjecta a verificacions periòdiques d'aquestes obligacions per l'Administració concertant.  
  
Tercer  
Els concerts socials que se subscriguen tindran una duració que s'inicia el 1 d'abril de 2020, finalitzant el dia 31 de desembre de 2020, sense perjudici de la seua possible pròrroga.  
  
Contra aquesta resolució, que posa fi a la via administrativa, les persones interessades poden interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, de conformitat amb el que estableix l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament un recurs de reposició previ al recurs contenciós administratiu, davant l'òrgan que va dictar l'acte, en el termini d'un mes comptador des de l'endemà de la seua notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 30 de març de 2020.- La vicepresidenta del Consell i consellera d'Igualtat i Polítiques Inclusives, p. d., la directora general de Gestió i Organització del Sistema (art. 13 de la Resolució de 18.12.2019): Patricia Ramón Galindo.